Държавен вестник, бр. 62, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  62
7.4. Основни задължения на концедента:
7.4.1. да оказва съдействие на концесионера 
при осъществяване на концесията, след като 
такова бъде поискано, при условия и по ред, 
определени в концесионния договор;
7.4.2. да осъществява контрол за спазване 
условията по концесията и изпълнение на 
задълженията по концесионния договор.
8. Определя следните видове гаранции за 
изпълнение на задълженията на концесионера 
по концесионния договор:
8.1. Безусловна и неотменяема годишна 
банкова гаранция, обезпечаваща изпълнението 
на всички условия и задължения по концеси­
онния договор, в т.ч. концесионно плащане, 
данък върху добавената стойност (ДДС), лихви 
за забавено изпълнение на задължението за 
концесионно плащане, извършване на годишна 
вноска от обезпечението по  т. 8.2, както и 
неустойки при неизпълнение или забавено или 
неточно изпълнение на всяко едно непарично 
задължение:
8.1.1. за първата година от срока на кон­
цесията гаранцията е 550 000 лв. и се пре­
доставя не по-късно от 7 дни след датата на 
изпълнение на условието по т. 4.1;
8.1.2. за всяка следваща година – банковата 
гаранция е в размер 100 на сто от стойност­
та на дължимото концесионно плащане за 
предходната година с начислен ДДС и се 
предоставя на концедента до 31 януари на 
съответната година;
8.1.3. банковата гаранция по т. 8.1.1 и 8.1.2 е 
валидна до 28 февруари на следващата година;
8.1.4. при усвояване, изцяло или на част от 
гаранцията по т. 8.1, концесионерът е длъжен 
да възстанови нейния размер в 10-дневен 
срок от уведомлението на концедента за ус­
вояването є.
8.2. Финансово обезпечение за изпълнение 
на дейностите по техническа ликвидация или 
за консервация на миннодобивния обект, ко­
ето се предоставя за всяка година от срока 
на концесионния договор. Видът на финан­
совото обезпечение и предвиденият размер 
на средствата се договарят между страните 
в концесионния договор.
8.3. Неустойки и лихви при неизпълнение 
или при забавено или неточно изпълнение 
на всички договорни задължения. Формите 
на неизпълнение, условията и редът за тях­
ното установяване, както и видът и размерът 
на санкциите се определят в концесионния 
договор.
9. Определя годишно парично концесион­
но плащане за добито подземно богатство за 
съответния период, върху размера на което 
се дължи ДДС, както следва:
9.1. Парични плащания за срока на кон­
цесията, дължими на 6-месечни вноски, като 
срокът на плащане е 31 юли за първия отчетен 
период и 31 януари за втория отчетен период.
9.2. Отчетните периоди се определят от 
1 януари до 30 юни и от  1 юли до 31 декем­
ври за всяка календарна година от срока на 
концесията.
9.3. Годишното парично концесионно пла­
щане се определя като процент от общия 
приход на концесионера от продажбата на 
газ, добиван от находище „Каварна Изток“.
9.4. За определяне на концесионното пла­
щане се приема скала на Р-фактор, определен 
като отношение на общите кумулативни при­
ходи от дейността, намалени със заплатените 
концесионни плащания, към общите кумула­
тивни разходи за дейността по концесията, 
както следва:
9.4.1. при Р-фактор под 1,5 концесионерът 
дължи 2,5 на сто от общия приход от продаж­
бата на газ, добиван от находището;
9.4.2. при Р-фактор от 1,5 до 1,75 вклю­
чително концесионерът дължи 5,0 на сто от 
общия приход от продажбата на газ, добиван 
от находището;
9.4.3. при Р-фактор от 1,75 до 2,0 включи­
телно концесионерът дължи от 7,5 на сто до 
10,0 на сто от общия приход от продажбата 
на газ, добиван от находището;
9.4.4. при Р-фактор от 2,0 до 2,5 включи­
телно концесионерът дължи от 10,0 на сто до 
12,5 на сто от общия приход от продажбата 
на газ, добиван от находището;
9.4.5. при Р-фактор от 2,5 до 3,0 включи­
телно концесионерът дължи от 12,5 на сто до 
22,5 на сто от общия приход от продажбата 
на газ, добиван от находището;
9.4.6. при Р-фактор над 3,0 концесионерът 
дължи от 25,0 на сто до 30,0 на сто от общия 
приход от продажбата на газ, добиван от 
находището.
10. Размерът на концесионното плащане по 
т. 9 се променя с допълнително споразумение 
към концесионния договор при промяна на 
законодателството, уреждащо реда за неговото 
определяне.
11. Оправомощава министъра на иконо­
миката, енергетиката и туризма:
11.1. Да проведе преговори и да сключи 
концесионния договор с „Мелроуз Рисор­
сиз“ – ООД, Люксембург, в тримесечен срок 
от влизането в сила на решението за предос­
тавяне на концесия.
11.2. Да представлява Министерския съвет 
по концесионния договор с изключение на 
неговото прекратяване.
11.3. Да предявява вземанията на кон­
цедента по съдебен ред и да представлява 
държавата по дела, свързани с изпълнението 
на концесионния договор.
За министър-председател:
Симеон Дянков
За главен секретар на Министерския съвет:
Веселин Даков